लेकिन हाल के दिनों में गूगल मैप्स को कई प्रमुख अधिकारी छोड़कर चले गए हैं.ऐसी भी खबरें हैं कि अगले सप्ताह एप्पल अपने प्लेटफॉर्म पर गूगल मैप्स का प्रयोग बंद कर देगा. इन खबरों के अनुसार एप्पल गूगल मैप्स की जगह अपने स्मार्ट फोन और टैबलेट पर खुद कि मैपिंग तकनीक लांच करने जा रहा है.इसी संभावना की नज़र में गूगल के अधिकारियों ने बुधवार को अमरीका के सेन फ्रेंस्सिको में अपनी नई मानचित्र तकनीक का प्रदर्शन किया है.नए गूगल मैप में 3डी फीचर हैं और साथ ही स्ट्रीट व्यू यानि गलियों के विस्तृत नक्शों को और बेहतर बनाया गया है. साथ ही स्मार्ट फोन के लिए बिना इंटरनेट कनेक्शन के गूगल मैप मुहैया करवाने का भी प्रावधान है.गूगल में इंजीनियरिंग के उपाध्यक्ष ब्रायन मैकक्लेडन ने कहा है कि ये सिर्फ़ घर का रास्ता खोजने की तकनीक भर नहीं है.गूगल इमेजरी नाम की इस नई तकनीक को अब तक की सबसे परिष्कृत कोशिश माना जा रहा है.दरअसल गूगल ने इस नई मानचित्र प्रणाली के विकास के लिए वायु यानों का एक पूरा बेड़ा किराए पर लिया था.गूगल मैप्स के प्रोग्राम मैनेजर पीटर बर्च ने कहा कि वो एक जादूई चीज़ बना रहे हैं और उन्होंने इसकी तुलना सुपरमैन से की.उन्होंने कहा, “ये लगभग ऐसा है कि आप एक निजी हेलीकॉप्टन में शहर के ऊपर चक्कर लगा रहे हों.”पीटर बर्च ने बीबीसी को बताया कि कुछ ही हफ़्तों में ये सेवा ऐंड्रॉयड और अन्य स्मार्ट फोनों पर उपलब्ध होगी.हालांकि गूगल के अधिकारियों ने एप्पल की ओर से किसी संभावित चुनौती पर टिप्पणी करने से मना किया और कहा कि एप्पल उनका अहम सहयोगी है.